
ANNUS I 


Acta SS. Congregationum 


Sacra Congregatio Rituum 


Sacra Rituum Congregatio sequen- 
tes variationes in rubricis Breviarii et 
Missalis Romani faciendas esse decre- 
vit: 

I-IN BREVIARIO ROMANO 

i. In initio, post verba: Ordinarium 
Divini Officii iuxta Ritum Romanum 
persolvendi, ponatur haec rubrica: 

Clericis in sacris constitutis, qui in- 
tegrum divinum Officium, quamvis in 
partes distributum, coram Ssmo Sa- 
cramento, sive publicae adorationi ex- 
posito sive in tabernaculo adservato, 
devote recitaverint, conceditur: Indul- 
gentia plenaria, si praeterea sacra- 
mentalem confessionem instituerint, ad 
eucharisticum Convivium accesserint 
et ad mentem Summi Pontificis orave- 
rint. Pius Pp. XI, 23 Octobris 1930. 

Iis, vero, qui -divinum Officium co- 
ram Ssmo Sacramento, ut supra, ex 
parte tantum reoitaverint, conceditur: 
Indulgentia quingentorum dierum pro 
unaquaque hora canonica. 

Iisdem autem clericis, qui divinum 
Officium in alias preces commutatum 
rite obtinuerint, si preces eiusmodi 
coram 'Ssmo Sacramento, uti supra, 
devote recitaverint, conceditur: Indul- 
gentia plenaria, additis sacramentali 
confessione, sacra Communione et ora- 
tione ad mentem Summi Pontificis. 

2. In eodem Ordinario, rubrica prae- 
missa Oration Aperi Domine, mute- 
tur in aliam: 


Antequam inchoétur Officium lau- 


dabiliter dicitur, sub singulari sem- 
per numero, sequens Oratio; pro qua 
Summus Pontifex Pius Pp. XI sub 
die 17 Novembris 1933 Indulgentiam 
trium annorum concessit. 

3. Item in eodem Ordinario rubrica 
Orationi Sacrosanctae praeposita, mu- 
tetur in aliam. 

Cum expletum fuerit Officium, lau- 
dabiliter dicitur sequens Oratio; pro 
qua Summus Pontifex Pius Papa XI 
sub die 1 Decembris 1933 indulgentiam 

trium annorum concessit. Praeterea 
Clericis im sacris constitutis et Sacer- 
dotibus eam devote post Officium re- 
citantibus Summus Pontifex Leo X 
defectus et culpas in eo mpersolvendo 
ex humana fragilitate contractas, in- 
dulsit. Dicitur autem flexis semper 
genibus in privata etiam recitatione, 
praeter quam ab iis, qui ob certam in- 
firmitatem vel gravioris impedimenti 
causam nequeant genuflectere. 


II-IN MISSALI ROMANO 


Rubricae de indulgentiis appositis 
ad Orationes pro opportunitate dicen- 
das ante Missae celebrationem refor- 
memntur ut sequitur: 

1. Ante antiphonam Ne reminisca- 

ris: 
Qui`ibet Sacerdos, ex concessione Pii 
Pp. XI, sub die 3 Octobris 1936. luc- 
rari potest: Indulgentiam quinque an- 
norum, si ante Missae celebrationem, 
recitet Psalmos 83, 84, 85, 115 et 129 
cum adnexa antiphona, versiculis et 
Oremus ut infra; plenariam, si per 
integrum mensem praedictas preces 
quotidie recitaverit, additis confessio- 
ne sacramentali et oratione ad Summi 
Pontificis mentem. 

2. Post inscriptionem Oratio S. Am- 
bros Episcopi et ante verba Die Do- 
minica inseratur rubrica: 

Indulgentia trium annorum pro qua- 
libet ex sequentibus orationibus S. 
Ambrosii si in die assignata recitetur. 

3. Ante aliam orationem S. Ambro- 
sii Ad mensam reformetur rubrica: 
Indulgentia trium amnorum. 

4. Ante orationem S. Thomae Omni- 
potens sempiterne Deus sic reformetur 
rubrica: 

Indulgentia trium annorum; plena- 
ria, dummodo quotidiana orationis 
recitatio in integrum mensem produ- 
cta fuerit et praeterea sacramentalis 
confessio, alicuius ecclesiae vel publici 
oratorii visitatio et ad mentem Sum- 
mi Pontificis preces additae fuerint. 


5. Ante orationem ad B. Mariam V. 
O Mater pietatis ita mutetur rubrica: 
Indulgentia trium annorum. 


6. Ante orationem ad S. Ioseph O 
felicem virum mutetur rubrica ut in- 
fra: 

Indulgentia trium annorum. 


7. Ante orationem ad omnes Ange- 
los et Sanctos Angeli, Archangeli sic 
mutetur rubrica: 

„Indulgentia trium annorum. 


8. Ante orationem ad Sanctum, 
O Sancte N., in cuius honorem Missa 
celebratur, mutetur rubrica: 

Indulgentia trium annorum. 


9. Ad declarationem intentionis ante 
Missam Ego volo ponatur rubrica: 

Indulgentia quingentorum dierum. 

Rubricae de indulgentiis appositis ad 
Orationes post Missae celebrationem 
vel recitandas iuxta  Ritum serv. in 
celebr. Missae (tit. XII, n. 6) vel pro 
opportunitate dicendas, reformentur ut 
sequitur: 

1. Ante antiphonam Trium puerorum 
mutetur rubrica: 

Quilibet Sacerdos, ex concessione Pii 
XI sub die 3 Octobris 1986, lucrari po- 


test: Indulgentiam quinque annorum, ` 


si post Missam celebratam, recitet 
Canticum Trium puerorum et Psal- 
mum 150 cum adnexa antiphona, versi- 
culis et Oremus ut infra; plenariam, 
si per integrum mensem praedictas 
preces recitaverit, accedente sacra- 
mentali confessione et oratione ad 
mentem Summi Pontificis. 

2. Ante orationem S. Thomae Gra- 
tias tibi ago inseratur rubrica: 

Indulgentia trium annorum; plena- 
ria, oratione quotidie in integrum 
mensem pie reiterata et additis sacra- 
menta'i confessione, alicuius ecclesiae 
vel publici oratorii visitatione et preci- 
bus ad Summi Pontificis mentem. 

3. Ante orationem S. Bonaventurae 
Transfige inseratur rubrica: 

Indulgentia trium annorum. 

4. Ante rhythmum S. Thomae Adoro 
te devote mutetur rubrica: 

Indulgentia quinque annorum; ple- 
naria suetis conditionibus, quotidiana 


rhythmi recitatione in integrum men- 
sem producta. 

5. Ante aspirationes Anima Christi 
reformetur rubrica: 

Indulgentia septem annorum, si Sa- 
cerdos post Missam  invocationes pie 
recitaverit; trecentorum dierum toties 
quoties; plenaria suetis conditionibus, 
dummodo quotidie per integrum men- 
sem invocat:onum recitatio devote pe- 
racta fuerit. Pius Pp. IX, 9 Ianuarii 
1854. 

6. Ad oblationem sui Suscipe, Domi- 
ne reformetur rubrica: 


Indulgentia trium annorum; plena- 
ria suetis comditionibus, si quotidie per 
integrum mensem actus oblationis devo 
te recitatus fuerit. Pius Pp. XI, 4 De- 
cemberis 1932. 


7. Ante orationem ad D. N. I. C. 
Crucifixsum E» ego mutetur rubrica: 


Indulgentia decem annorum; plena- 
r.a recitantibus post Missam et oran- 
tibus ad mentem Summi Pontificis. 


8. Ad aliam orationem Obsecro te sic 
reformetur rubrica: 

Indulgentia trium annorum. Pius 
Pp. IX, 11 Decembris 1846. Insuper 
hanc orationem recitanti flexis geni- 
bus, nisi impediatur, conceditur remis- 
sio defectuum et culparum in celebra- 
tione Missae ex humana fragilitate 
contractarum. Pius Pp. X, 29 Augusti 
190921 

9. Ad orationem ad B. Mariam V. 
O Maria, Virgo et Mater, reformetur 
rubrica: 


Indvlgentia trium annorum. Pius 
Pp. XI, 3 Octorbris 1936. 
10. Ante orationem ad S. Ioseph 


Virginum custos ponatur rubrica: 
Indulgentia trium annorum; plena- 
ria suetis conditionibus, oratione quo- 
tidie per integrum mensem pia mente 
iterata. Pius Pp. XI, 18 Maii 1936. 
11. Ante orationem ad Sanctum, 
Sancte N., in cuius honorem Missa ce- 
lebrata est, reformetur rubrica: 
annorum. Pius 


Indulgentia trium 


Pp. XI, 3 Octobris 1936. 

Suprema $- Congregatio S. Officii 


Decrela. 


In generali consessu Supremae Sac- 
rae Congregationis Sancti Officii Emi 
ac Revmi Domini Card nales, rebus 
fidei 2c morum  tutand/s praepositi 
dammarunt atque in Indicem librorum 
prohibitorum inserendos mandarunt li- 
bros Afridi Lo:sy ab anno 1932 editos, 
qui sequuntur: 

La religion d'Israel, 

tion; 

La naissance du christianisme; 

Le Mandéisme ct les origines chré- 

tennes; 

Y a-t-il deux sovrces de la Religion 

et de la Morale? 


troisième édi- 


Remarques sur la littérature épisto- 
laire du Nouveau Testament; 
Les origines du Nouveau Testament; 
Georges Tyrrell et Henri Brémond; 
La crise morale du temps présent et 
leducation humaine. 
—et libros ab Aloisa Piccareta conscrip- 
tos et aliorum cura variis in locis plu- 
ries editos: 
1. L'Oro' ogio della Passione di No- 
stro Signor Gesü Cristo, con un 
Trattato sulla Divina Volontà: 
2. Nel Regno della Divina Volontà; 
3. La Regina del Cielo nel- Regno 
della Divina Volontá. 


(Ex Actis Ap. Sedis, num. 9, 10, 11, 1938a.). 


o9 9 o» * *" * 9 * 9 * * * € * * 9 


Die festo Nativitatis Domini Pee adve- 
niente nostris amicissimis Joectoribus omnia fausta 
et felicissima per immaculatam a Jesu Infante 


optamus 
Dipectio Militis Jmmaculotae. 

Albis S aliis 


Theocentrismum semper esse principium omnium actionum 
vitae nostrae religiosae clare patet; veruntamen extensio eius non 
eadem semper fuit. Florebat quidem medio aevo vita vere secundum 
proposita catholicae religionis, non tantum in modo agendi singulo- 
rum, sed etiam domi et foris. Posterioribus vero saeculis systema hoc 
theocentrismi fatali succubuit coarctationi. Deus enim intra coelos 
tangentium tenebrosis gothicorum templorum spatia veluti clausus 
est, et qui eum quaerebant tantummodo ibi eum invenire potuerunt. 
Foris et domi homo se ipsum fini habuit. 

Tunc demum institutio praeclarissimae memoriae solemnitatis. 
Jesu Christi Regis systema medii aevi in memoriam nobis revocavit; 
ex tunc plus in mentibus et in vita nostra dominatur idea 1lla celsis- 
sima: Deus finis et centrum rerum nostrarum agendarum tum in vita 
singulorum, tum intra familiarum septa atque in navi politicae vitae 
magis ac magis habetur. 

Idea theocentrissimi in hunc modum praeconcepti de die in ` 
diem magis nobis necessaria nec non utilis evadit. „Tunc denique 
cum in regno animae Christus rex declaretur, veritas non ut tremens 
vetula, sed ut Regina in conspectu omnium apparebit; non ut ea, 
quae toleratur, atque praescriptis constitutionum cum falsa idea ade- 
quatur, sed ut domina sine alio regnatura; non ut infirmum ratio- 


— ad jesum 

nis propriae vel sentimenti phantasma sed ut regula et norma omnes 
obligans et imperatrix hominibus dominans".* 

Hanc spem omnes catholicos, praesertim nos, qui vices Christi 
in hac terra gerimus fovere, evidens est. Necessitas tamen postulat 
uf viam optimam populo indicemus, ut theocentrismus sit finis no- 
strarum actionum. Haec via quae ad Deum nos ducit Immaculata est 
Virgo, quam in visione sanctus Franciscus in acumine scalarum coe- 
los tangentium stantem aspexit. Haecce est de qua b. Ludovicus M. 
Grignon demonstrat: ,,Mariam adhuc non cognovimus, qua de causa 


etiam Christum, ut oportet, nescimus. Si tamen — quod nihilominus 
fieri debet - Christus cognoscetur Eiusque regnum super mundum 
adveniet — hoc solummodo effectus erit cognitionis Mariae atque 


Eius super nos regni; Maria enim quae Jesum pro salute mundi prima 
vice parturiit, nunc ad Jesum clare cognoscendum aptos nos reddit". 

Etsi dicendo de theocentrismo nullo modo Immaculatam mente 
comprehendamus B. Virgo tamen dici potest radius qui e divinitate 
emittitur, quique nos ad Deum ducit et cum Eo coniungit. 

Forma theocentrismi nulibi tam expresse apparet quam Lapurdi. 

Ibi enim omnes religionis causa peregrinantes, qui Rosarium B. 
M. Virginis devote recitant, viso Jesu sub speciebus panis, oblivis- 
cuntur veluti suae Matris, ut gratias Christo agant, ut orent, dulces- 
que hymnos ad Eius laudem cantent. 

Omnes nostrae curae deditos adhortare debemus, ut „albis scalis" 
perfectae devotionis marianae per immaculatam ad Jesum ascendant. 
Haec est idea multarum congregationum, sodalitatum, quae patro- 
tinio B. Virginis in regno Christi adlaborant. En idea etiam Piae Unio- 
nis, cui nomen: Militia Immaculatae. 


MILITIA IMMACULATAE (M.I.) 


I — Finis: Quaerere conversionem peccatorum, haereticorum, schismaticorum, 
iudaeorum etc. et praesertim massonum et sanctificationem omnium, sub patrocinio 


. B. M. V. Immaculatae Eaque mediante. 


II — Conditiones: 1) Totelis suimetipsius D. M. V. Immaculatae oblatio, tam- 
quam instrumenti in immaculatis Eius manibus. 2) Gestare ,, Numisma Miraculosum". 
HI — Media: 1) In quantum fieri potest, saltem semel quotidie Immaculatam 


jaculatoria oratiuncula: „O Maria sine peccato concepta, ora pro nobis, qui ad 
Te recurrimus et pro omnibus, qui ad Te non recurrunt ei praesertim pro mas- 
sonibus", exorare. 

2) Zelo et prudentiae singulorum relinquitur, ut unusquisque secundum coaditio- 


'nes status et temporis promoveat finis assecutionem; praesertim vero commendatur 


»,Numisma Miraculosum". 

N. B. 1) Media (sub nr. lll) habent solum vim consilii; solo amore sine limite 
erga Sacratissimum Cor Jesu, ut Ei quam plurimas animas quam strictissime per 
Immaculatam uniamus, moveamur. 


. ACTUS CONSECRATIONIS B. M. VIRGINIS IMMACULATAE. 

O Immaculata .coeli et terrae Regina, Refugium peccatorum et Mater nostra 
dilectissima, Tu cui Deus totum ordinem misericordiae committere voluit, ego N.N. 
indignus peccator ad pedes Tuos me provolvo suppliciter petens, ut me totum et 
totaliter tamquam rem et proprietatem Tuam assumere, et secundum iuam volun- 

tatem cum omnibus facultatibus animae et corporis, cum tota vita, morte el aeter- 
nitate mea, disponere digneris. Utaris etiam, si hoc Tibi placet, me totum et tota 
liter ad hoc quod de Te dictum est „Ipsa conteret caput tuum" et ,,Cunctas hae- 
reses sola interemisti in universo mundo" exequendum, ut in Tua Immaculata et 
miserecordissima manu aptum sim instrumentum ad gloriam Tuam in tot deviatis 
et tepidis enimis introducendam et quam maxime augmentandam et ita dulcis- 
simum Regnum SS-mi. Cordis Jesu quam maxime extendendum, ubi enim Tu in- 
iras ibi gratiam conversionis et sanctificationis impetras; per Tuas enim manus 
omnes ed nos gratiae ex Corde SS..mo Jesu perveniunt. 

Dignare me laudare Te, Virgo Sacrata 

Da mihi virtutem contra hostes Tuos. 


Immaculata et iuventus. 


„Catholica fide tenendum est, Beatam Virginem Mariam in primo in- 
stanti suae conceptionis fuisse singulari Omnipotentis Dei gratia et privi- 
legio, intuitu meritorum Christi Jesu. Salvatoris humani generis ab omni ori- 
ginali culpae labe praeservatam, immunem" — En verba definitionis dogma- 
tis ex Pii IX bulla ..Ineffabilis Deus“. 

Argumentum habes ex Gen. 3,15: Inimicitias ponam inter te et mu- 
lierern, et semen tuum et semen illius: ipsa conteret caput tuum, et tu 
insidiaberis  calcaneo eius. Argumentum uberius illustratur triplici 
respectu Beatae Virginis: 1) ad Evam oppositionis relatione. Cum 
Eva maledicto subiicitur (Gen. 3. 16) „benedicta in mulieribus“ Ma- 
ria ab Angelo salutatur (Luc. 1, 28), 2) Concausae relatione cum 
Christo in reparationis opere — et quidem verae concausae etsi secun- 
dum analogiam, et per redundantiam ex filio in matrem. 3) Habitus materni- 
tatis in ordine salutis respectu totius generis humani redempti. Ipsa materni- 
tatis habitum induit erga omnes fideles Christi et quidem: titulo cognationis 
cum Christo, titulo cooperationis ad nostram reparationem, qua facti sumus 
filii Dei, titulo amoris et sollicitudinis de nostra salute, titulo hereditatis cum 
in persona Joannis Christus in cruce moriens, nos in filios ipsi assignaverit. 
S. [homas subducit adhuc titulum consensus qui pendebat a Virgine Maria 
quod generis humani redemptionem. Atqui his triplex habitus ostendit B. 
Virginem Mariam ab Evae lapsu fuisse immunem seu sine peccato originali 
conceptam propter eius arctissimam cum’ Filio coniunctionem. 

Praesertim propter eximiam hanc eoniunctionem, et praeprimis propter 
Beatae Virginis maternitatem Maria fuit gratia plena. Quae in laudem spon- 
sae in Cantico dicuntur, omnia haec, S. Ecclesia Mariae — Sponsae Dei Imma- 
culatae et Matri applicat. In Ea haec omnia verificantur: Tota pulchra ss et 
macula non est in te. Sicut lilia inter spinas, sic amica mea inter filias. Quae 
vero de Sapientia Divina praedicantur in Sacra Scriptura ad B. Virginis 
summam puritatem, familiaritate mcum Deo referri possunto. His Traditio 
innixa B. Mariam Virginem immunem fuisse a quovis peccato actuali etiam 
veniali, quod Tridentinum in sess. ben. 23 declaravit. Immaculatam esse Vir- 
ginem ante, in et post Nativitátem Christi, profitetur tota Ecclesia, necnon 
eam esse Mediatricem omnis gratiae in ordine Sapientissimae Divinae Provi- 
dentiae. 

Coram Immaculatam, ergo a labe originali immunem et gratiae plenam, 
dein Castissimam Virginem Matrem atque omnis gratiae Christi Dispensa- 
tricem statuitur juventus Christiana. 

Psychologice et ex rationibus dogmaticis specialem influxum in eam 
exerceri posse affirmatur. Et quidem Maria est ideale tam puritatis corpo- 
ris quam cordis, et hoc ethice et ontice. 

Unum et alterum luce clarius est. Ethice, ut castissima sine ulla labe 
tam naturali quam actuali, personali — Virgo Virginum. Ontice i. e. prop- 
ter statum animae in gratia, ob eius summam plenitudinem. Tale vivens ide- 
ale obiicitur oculis iuvenum natura idealistarum.  Poteste sine influxu in 
eorum anima manere? Ergo Maria Immaculata 1? est... imago vivens, quae 
imitari potest et quidem 2^ talis, imago. 


Haec ex parte huius idealis, — D. Mariae Virginis. 
Quid ex parte ipsius naturae iuvenum? Nonne desideratur ab ea talis 
imitandi scopus — et hoc etiam non raro apud iuventutem passionibus im- 


puris constrictam? Juvenis bene in religione educatus apud [mmaculatam in- 
venit vim caste vivendi. Positiva imitatio Mariae parit similitudinem cum 
Maria. 

Quale nam medicamentum pro debili voluntate iuvenum, qualis iubilatio, 
gaudium, hoc ideale esse Matrem — utique Matrem optimam 
in ordine salutis, matrem esse sollicitam de omnibus Christi eius Filii fideli- 
bus ac prasertim plus indigentibus ut est iuventus passionibus agitata prae- 
sertim? Maria est mater pulchrae dilectionis. Maria qua optima mater amat 
pueros ideoque vult eos iuvare. Plus adhuc, qua Divinae voluntate providen- 
tiae Mediatrix omnium gratiarum et dispensatrix potest iuvare. Maria, ut ita 
dicam, est omnipotens genibus flexa. Cum mediatio sanctorum multum valet, 
mediationem B. V. Mariae excellere quorumque sanctorum mediationem, 
quisnam dubitat? Praestantia mediationis proportione respondet tum sanctita- 
ti, tum gradui familiaritatis cum Deo. Atqui Deipara omnium linguis prae- 
dicatur summa post Deum, supcraxaltata super choros angelorum. Proinde 
Eius Mediationem et universalitate et efficacia praeeminere, nec probandum 
est. ^ 

Immaculata exhibetur ab omnibus, imo, ab incunabulis Ecclesiae tanquam 
lucidissimum exemplar, lux et via omnium et iuvenum. Speciatim Eam desti- 
natam esse et exemplar feminei sexus et praesertim Virginum: patet. 

Quam autem efficax fuerit quovis saeculo Mariae exemplum. testatur 
luculenter Ecclesiae historia. Quot enim ipsa suo exemplo traxit ad cavenda 
uimpuritatis peccata, servandam castitatem, virginitatemque vovendam — at- 
que proptera ad angelicam profitendam vitam? Et quid in iuventutis animis 
perfecit per intercessionem suam potentissimam? 

Sint exempla liliorum in terris angelicae virtutis et fortis animae. Sit hic 
„puer gratiae" cum sua vitali invocatione „ad maiora natus sum", qui potest 
iure vocari filius Mariae Immaculatae. „Cur non amen Mariam, quae Mater 
mea optima est“ Quid dicendum de „Flore Carmeli", quae ad eius congrega- 
tionem pertinebat et sic per Immaculatam virtuti angelicae studuerit. Quid 
de filio regis Poloniae Casimiro, quid de magno numero ex congregationibus 
et ex militia Mariae. Et habes hic iuventutem academicam Poloniae cum eo- 
rum votis in Czestochowa, et hic sunt, leones Alcasari", hic Frassati in Ita- 
lia, hic perplures ignoti fili Mariae eiusque filiae. 

Ideoque pulchra potest esse imago. En mater et filius. Fili mi, quam simi- 
lis es adhuc, etsi iam senior. Mater, ego sum Tuum exemplar. Ego sum talis, 
quia tu es causa mea-meae pulchritudinis et fortitudinis. Dicamus iam neces- 
se: Maria, sim purus toto corde et animo, sim castus, atque Virgo, sim filius 
dilectionis Divinae per gratiam, quia. Tu es Immaculata, plena gratiae, Virgo 
virginum et Mater mea, fortis coram Deo atque potens. Frat. 

^ Voia iuvenum Polonorum 
Coram B. M. V. Claromontanam emissa 


Quem influxum exerceat Immaculata Virgo in animos iuvenum, ex ils 
quae ultimis temporibus in Polonia acciderunt optime cognosci potest. Catholi- 
ci enim Poloni iuvenes, quibus haud ignara sunt verba vicinorum in Russia 
communistarum blande iuvenilem animum ad prorsus inutilia atrahentia, ut- 
pote quae in rerum ordine fictarum inveniuntur, suam catholicam missionem 
intellexerunt. 


Polonia semper fidelis. Quae verba clare ostendunt. Poloniam fidei catho- 
licae in finibus ad Orientem spectantibus columen et antemurale semper fuisse. 


Haec verba etiam hodie ex ore catholicorum Polonorum iuvenum pro- 
deunt. Quo fini, omnes iuvenes societati Actionis Catholicae dediti, vistigia 
insuper academicorum qui duobus annis antea totos se 
a D. M. Virgini dederunt, sequentes, ingenti numero 
S» circiter 100.000 in oppidum Czestochova clarissi- 
, mum ex imagine miraculosa B. M. V. Reginae 
à Polonorum, advenerunt. 
T Aedificare Poloniam Christi — en ra- 
tio. quae iuvenilem animum  excitabat. 
In regia sede D. B. Virginis Reginae 
Poloniae visi sunt purpurati Patres Ec- 
clesiae: Card Al. Kakowski et Card. Au- 
gustus Hlond, Primas Poloniae; circiter 
30 Archipiscopi et Episcopi et ingens mul- 
titudo fidelium, qui orationibus suis iuve- 
nes in exquendis promissionibus adiuva- 
bant. 

Sanctissimus Dominus corde et animo conventui iuvenum adluit. In- 
super in Epistola a se missa adhortabat SS. Pater iuveniles Christi asseclas, 
praescribendo eis programma laboris in tempus futurum, quae verba exhorta- 
tionis bonos fructus assecutura esse non sine causa sperabatur. Iuvenes enim 
non verebantur suum erga Christum amorem ostendere, non solum in Ecclesia 
sed. quod speciali animadversione meretur, in spectamentis et publicis oratio- 
nibus. 

Haud parvi momenti pro vita adolescentium ad pedes B. M. Virginis 
provolutorum fuerunt vota hoc in sanctuario 
ab eis emissa: 

„Maria, Sanctissima Christi Regis Mater, 
et Regina Regni Poloniae! En nos intrepido- 
rum sanctae fidei confessorum filii, nos Cru- 
cis et Patriae defensorum posteri, iuveniles 
Christi milites e tota, ante Tuum Czestocho- 
wiense solium congregati Polonia, sub vexil- 
lis Catholicae Societatis Iuvenum honorem 
Tibi debitum praestantes, declaramus, pro- 
mittimus et vovemus: 

Fidem catholicam in corde fovere atque 
firmiter profiteri... 

Filiali nos caritate ac obsequio ad Sanc- 
tam Catholicam Ecclesiam. se referre. 
sanctamque nobis semper fore tum perso- 
nam tum voluntatem tum doctrinam Sum- 
mi Pontificis, in quo Vicarium Christi ve- 
neramur... 

In — aedificatione 
Regni Christi 


per Actionem 


Catholicam adlaborare et imprimis in manipulis societatis Catholicae Iuvenum 
pro victoria spiritus Christi in Polonia et toto in orbe terrarum operam dare 
et decertare. 

Promittimus et vovemus, munera professionis et conditionis nostrae fide- 
liter explendo, ruri, in urbibus, in fabricis Poloniam Christo addictam, Polo- 
niam catholicam aedificare, principiis iustitiae et caritatis socialis inniam 
Poloniam pace gaudentem, prosperitatis plenam, miseriis, fame, laboris, aedium 
que penuria liberam; contagionem communismi, statuumque contentiones in- 
vidiam socialem, perversas opiniones, atheismum, neopaganismum contra 
Ecclesiam certamen e Polonis finibus amovere... 

Fideles nos et addictissimos Reipublicae Polonae cives, libentissime- pro 
felicitate, securitate, opulentia, eius laboraturos esse. In theoria et praxi fauto- 
res nos et defensores moralium principiorum vitae publicae manere... Omnes 
nos in necessitate Reipublicae usque ad unum pro eius finibus et existentia ad 
arma paratos esse... pro adeptione nostrarum idearum laborare, nos offerre, 
pati sub Tuo praepotenti praesidio, Mater et Sanctissima Domina nostra. 

Sic nos adiuvas Christe Dive et aeterne Rex noster et Tu Sanctissima 
Regni Poloniae Regina. Amen. 

Maxima cum laetitia tronum Reginae suae reliquerunt iuvenes, et sua in 
domorum septa reversi sunt, quia vires suas per Eam Christi operibus dedi- 
caverunt. 


De ratione agendi 


communisíarum cum iuvenibus 


Scholae in imperio Russo, etsi ineunte s. X X. vegetius floruerunt, atta- 
men notabilem evolutionem non manifestabant. Anno enim 1914 fuerunt 
122.193 scholae oppidanae cum 8.146.637 discipulis, scholae mediae 797 cum 
240.910 disc. puellaeque in scholis a. 1915, 323.577 numerabantur. Praeterea 
supra 100 scholae superiores fuerunt cum 150.000 studentium, in quibus 
50.000 puellarum. 

Temporibus dictaturae communistarum id agebatur, ut status rei scho- 
lasticae cum eodem ex a. 1914 aequaretur: qua tamen in re, ut evolutio hac 
tendentiis conmunismi responderet, summa vi opera dabatur. Causae autem 
quibus stimulabatur erant duae: desiderabantur periti scientiae machinariae, 
necessari ad evolvendam industriam, itemque desiderabantur cultiores com- 
munistae idonei, qui officia imprimis in magistratibus atque in exercitu 
obirent. 

Neque obliviscamur ab a. 1917, 21 iam annos praeteriisse, et si pueros 
decem annorum prae oculis habemus, educatione et instructione scholastica 
pueri ab a. 1907 nati comprehendentur: quae cum ita sint, omnes hodiernos 
communistas infra 30 an. natos, iam exclusive methodo communistarum edu- 
catos atque instructos esse, dilucide apparet. Quibus etiam nulla occasio da- 
batur, ut vitam in Russia cum vita in aliis terris conferrent, quia nec aliam 
vitam, neque aliam «scientiam praeter communisticam noverunt. 

Quorum animi ingeniique cultus in dialectica materialismi clauditur, dia- 
lectica marxismo innixa, ad vitae usum in Russia a Lenino accomodata, deni- 
que a Stalino „correcta“. 

Quam ob rem neque sciunt existere posse alium vitae modum, quam qui 
sibi praescribatur. Cumque doctrinae communismo oppositae fines Russiae 

penetrare non possint, omnes iuvenes ,apientiam" in Russia natam et apro- 
batam animo atque cogitatione complecti coguntur, ubi ignorantia magistro- 
rum scholarum similem in orbe terrarum nescit, ubi magistri vacillant per- 
saepe in primis rudimentis a se traditae scientiae, ubi scribere sine errandi 
periculo singularis ars habetur et raro a toto corpore magistrorum alicuius 
scholae possidetur, ubi scrutari scientias alias quam marxismum rabellio ha- 
betur, ubi religio Divini Numinis cum Stalini idololatria commutatur, ubi nec 
sentire, nec cogitare, nec audire, nec legere aliquid licet, quod non placeat 
Kominterno, ubi alios observare et speculari ac deferre commune officium 
existimatur, ubi unica via ac ratio acquirendae ac demum aliis tradendae 
scientia est s. d. ,,diamat" i. e. dialectica materialismi, quae non examinata 
verane an falsa sit, saepissimeque non intellecta ad omnes doctrinas accomo- 
datur, ubi professoribus universitatum custodes, rudes scientiae communistae 
attribuuntur, qui corrigunt ex. gr. mathematicos, quasi eorum praelectiones 
doctrinae Marxi adversarentur, ubi ratio propagandi ubique communismi 
maximum oficium habetur, ubi extrema servitus unica lex est, ubi iudex 
ignorat leges, ubi licentia Kominterni suprema lex est atque de vita et morte 
75.000.000 servorum decernit. Cui scientiae, rationi civili, sensui sociali subi- 
citur hodierna Russiae iuventus. 

Prae oculis habeamus exemplar communistici diarii ,Izwiestia" de 
d. 6.IX. h. a. ubi primo loco laudatur iuventus Russa atque specialis eius cura. 
Hanc, sperant communistae, sustentaturam esse regimen communisticum 
disseminaturamque ideam communismi toto orbe terrarum. Inde crebri con- 
cursus iuventutis comm. inde ductorum comm. stipendia, inde interposita 
causa, religionis, amoris patriae, nationalismi, modo sanguinolenta manu iu- 
ventus capiatur. 

Cum aetate provectioribus res difficilior evadit. In iuvenes autem missum 
est rete congruenter ad praecepta Lenini, Stalini, Molotow, ad instructiones 
cynici Dimitrov, ut communismo conciliaretur aetas minorennis, quae cras 
rerum potietur in nationibus suis, viamque parabit dictaturae classis proleta- 
riorum. | 

Iuvenes sunt hodie propagatores communismi et praecones fidei in ,pa- 
radisum" communisticum. Qui nesciunt vitam aliarum nationum, praeterquam 
quod ubique nationes gravissimis conditionibus atque penuria premantur, so- 
lumque fines Russiae copia omnium rerum abundent. Quae methodus impu- 
dentium mendaciorum atque cynismi haud unum communimo ad propagan- 
das ideas suas iuvenibus uti constituerunt. Juvenes vero in actione sua ad 
directivas IV internationalis conventus sese converterunt, qui ultimis tempo- 
ribus convenientibus huic fini proclamationibus omnes -fere civitates obruit. 


Memoria teneo, quomodo egerit Sobelsohn, hodiernus Radek: discipulus 
olim scholae mediae larnoviae in Polonia. vesperascente caelo finitima Tar- 
noviae oppida, ubi scholae mediae erant, obibat, pravas ambitiones condisci- 
pulorum alebat, genere iocandi obscoeno oblectabatur. ad vitam voluptatibus 
deditam eos hortabatur, religionem et scientiam deridebat, quo genere agendi : 
ad tempus fautores sibi conciliabat. 

Etiam temporibus nostris varii Sobelsohn'es fere eadem via voluptatum, 
odii in praeceptores, contumaciae in parentes, contemnendae disciplinae 
scholasticae, deridendi omnes et omnia, causas animi 1actationum serunt in 
animis adhuc crudis firmisque persuasionibus nondum adiutis. 

Quidam in re publicae instructionis in Polonia bene meritus, interroga- 
tus, in quibusnam circulis discipulorum venenum communisticum praecipue 
appareret, maximam partem admiratorum communismi Iudaeos constituere, 
respondit, cui ab iisdem propagato adhaererent persaepe'ingeniosissimi disci- 


67 


puli, quibus, cum scientia in scholis tradita utpote nimis facilis non sufficeret, 
omne quod eis novum accideret, captandum esse videretur. Intra quos agere 
apostolos communismi, imprimis pretio conductos ludaeos, quibus omnes 
aditus paterent. Quid mirum, finivit, si etiam societates religiosas penetra- 
rent, nonnumquam eorum regimen manibus tenentes? 

Secundum relationes. ephemeridum communistarum iuvenes in Russia 
felicissimi sunt omnium in mundo. Contra qua, qui Rusiam viderunt, a- 
iunt, similiter ac cum agricola Russo scelestissime actum esse cum pueris qui 
vix nonum annum vitae attigerint, intra quos iam degenerati, rerum nova- 
rum molitores, athei, fures, parentum suorum delatores inveniantur. 


Possumusne non credere Siemaszko commissario publicae salutis in 
Russia, qui coram omnibus — „omnia nobis ignosci possunt" — exclamavit 
— „praeterquam quod in pueros commisimus". 

Sed simul cum laudibus aetatis in Russia natu minoris, horrorem exci- 
tantia de eadem legimus. Secundum enim notitias ephemeridum Sov. supra 
sexagies centena milia liberorum a. 1921-2 per oppida et vicos circumerrabat, 
fame et frigore morientium cum copia cibi deesset. Quod a. 1932-3 iterum ac- 
cidit, quando fere tricies centena milia filiorum agricolarum necatorum ob 
resistentiam  collectivismo vagabantur. Quae turbae minorennium mendi- 
cantium, furantium, morbis affectorum liberorum immensa spatia Russiae 
peragrabant fame morientium in civitaie, quae a. 1913 in productione tri- 
tici primum in mundo locum obtinebat (279, 683, 266 q. i. e. 25% productio- 
nis totius mundi) at nunc non habet, unde liberos suos alat! Quorum qui 
supervixerunt validam formant manum opem ferentem communismo. 

„Sinite discam per quattuor annos liberos — aiebat Lenin — et semen 
quod seminabo numquam delebitur". Verba haec iam ad rem adducta sunt. 

Iuvenum enim auxilio propagatur hoc dirum venenum in omnibus natio- 
nibus, adducereque debet ad bella civilia, per quae in ruinis olim florentium 
civitatum dominabitur mundo dictatura proletariorum. Ad quod assequendum 
impenditur. Sufficiet afferre in Sola Britannia huic fini 100.000 librarum An- 
glicarum quocumque anno solvi, ubi tamen communistae in 121 localibus 
societatibus vix aliquid supra 1.000 numerentur. lieri potest ut sint numero- 
siores, cum diarium „Wyzwanie“ in 20.000 exemplarium typis edatur, nisi 
similiter ac „Russia Today" gratis donetur. 

Sed audiamus Britann. Meriel Buchanan, quae Russiam peragravit at 
nunc Londini moratur, quaeque advertens ad ea, quae Dimitrov in VII con- 
gressu [II internationalis conventus dixit, omnium sociorum esse vias ac me- 
thodos invenire quae communismum adiuvarent in excogitando novo genere 
societatis puerorum in civitatibus capitalistarum, scribit: ,,Constat a guber- 
nio Russo quocumquo anno 100.000 libr. angl. ad propagandum communis- 
mum in Britannia impendi cuius auri magnam partem erudiendis iuvenibus 
destinari. 

„Societas instruendis operariis" sectio Internationalis Societatis instru- 
endis operariis, a. 1922 in Britannia condita est ad propagandum communis- 
mum in scholis Brit. qui etiam inde crevit, numerum fautorum auxit, mag- 
nosque successus in hac infausta opera assecutus est, cuius finis est animos 
iuvenum in devia adducere". 

„A tempore quo Societas iuventutis commrunisticae numero sodalium cre- 
vit attentione dignum articulum constitutionibus suis inseruit quo filiam èsse 
Internationalis Conventus Comm. i. e. sub immediata custodia Moscoviae ma- 
nere aperte declaravit. Etiam varii motus pacifistici in corrumpendo iuvenum 
animo, ut ad pugnam cum pristino ordine praeparetur, dolose adlaborant". 

Ut iuvenes sibi concilient, etiam fautores Trockii s. d. IV. Internat. Conv. 
in omnibus civitatibus enixe curant, quorum in proclamationibus ubique spar- 
sis legimus: „IV Internat. Conventus animum imprimis ad pueros filios prole- 
tariorum refert. Omnique actione sua ad id tendit, ut iuvenes fiducia 
in propriam vim imbuat. Solummodo enim alacritate et virtute bellica iuve- 
num victoriae reportantur, solumque his victoriis optimus quisque natu gran- 
diorum ad res novas moliendas incitari possunt." 

Quae omnia supra allata fidem mereri mundiali congressu iuventutis, 
mense Augusto Neo - Eboraci habito, confimantur, ubi quomodo cum com- 
munismo collaborandum esset, exactissime docebatur. 

Quodsi ita se res habent in Anglia, Gallia, Helvetia, Belgia, Batavia, 
quae dici possunt de Praha Bohemorum et Hispania Comm.? A' communismo 
petitur Nippon, China, Indiae, Africa Merid., F'oederati Status Am. Sept., ubi 
praecipue evolutioni communismi magnus numerus (circa 13,000.000) opera 
carentium. operariorum favet, Australia, Canada, Nova Zelandia, ut omit- 
tamus civitates Europae. In Mexico etiam speciali tutela gubernii fruitur. 

Ubique autem primo loco allicit aetatem maturescentem, e cuius gremio 
lecti propugnatores destruere e medio debent singulos civitates. simulque de 
omnibus quae accidant docere Kominternum. 

Non miremur igitur a pluribus guberniis civitatum, ad quos pertinet 
Polonia, Portugalia, Germania, Helvetia, Hispania Nat. Nippon. Finladia, 
Bolivia, Chili, Argentina multaeque aliae, severissimas leges contra com- 
munismum versas latas esse. 

Civitates autem quibus Russia amice utitur a Kominterno funditus ever- 
tuntur, a quo etiam Galliam infauste instrui, quis non videt? In qua terra 
augmentum iuvenilium fautorum communismi specialem mentionem meretur: 
anno enim 1937, 85,500 communistae iuvenes numerabantur. Et hoc incremen- 
tum ipsius gubernii opus est, quia „equum Troianum“ specie auri, quod 
communistae ad disseminandum communismum in diarüs et ephemeridibus 
impendunt, in Galliam induci permisit. 

Attamen iuvenes in ipsa Russia non contenti iam parco cibo. quo ab 
infantia alebantur, cogitare atque investigare incipiunt, iamque vita, litteris, 
arte, quae solummodo Marxismum sapiunt, non satiantur. Ad internationales 
congressus missi, monstruosa de vita aliarum nationum enarrant. vident tamen 
„felicitatem“ paradisi communistici longe distare a „miseria“ mundi possiden- 
tium atque nummatorum. 

Unde facile mens ipsa rebellatrix exoritur. Dr WI Wl. 

Ave, gratia plena, ave, ommnium simul finium terrae communis salus, omnium- 
que Christianorum praesidium, Ave, gratia plena, ave, auae sola auxilio ades, 
qui auxilio carent, solaque maxima virtus es illis, quí nullis viribus valent. Ave, gra- 
tia plena, ave,sola humilium celsitudo, et inopum sola recuperatio, solaaue orpha- 
norum mater, pauperumque ac viduarum. Ave, gratia plena, ave, sola fatiscentium 
reforcillatío, solumque tegmine carantium tegmen. Ave, gratia plena, ave sola cap- 


- tivorum redemtío, solaque exsulantium pulsorumpue revocatio. Ave, gratia plena, 


ave sola aegrotantium visitatio, solaque infirmorum curatio, et eorum qui a dae- 
mone vexantur, salus. Ave gratia plena, ave sola novigantium gubernatio, solaque 
eorum qui noctu iter agunt, viae comes, et sodalis. Ave gratia plena, ave, quia no- 
strum omnium oculi in te quae sola pura es, spem collocant, et te semper contuen- 
tur. Ave, gratia plena, ave, quae nobis semper humiíillibus praesidio es, nosque ab 
omni ira iusta et comminatione eximis. Ave, gratia plena, ave, quae semper custo- 
dis et lusirado foves egenum genus nostrum a tentationibus, periculis, variisque 
calamitatibus" S. Joannes Damascenus 

CHRONICA 


CIVITAS VATICANA 


Oratio Patris Sanciissimi ad opifices 
Francogallos habita. Papa Sanctissimus, 
cum se in villa, cui nomen est Castel 
Gandolfo —  adirent peregrini Societa- 
tis Syndicatorum Christianorum Opifi- 
cum, huius modi orationem exorsus est, 
lingua peregrinorum usus: Prudentis- 
sime id a vobis actum est, cum ea prin- 
cipia vobis statuissetis, aliena a pervul- 
gato errore, quo praedicaretur non nisi 
singulorum commoda prae cunctorum 
fortuna esse habenda. Repugnant haec 
eliam Ecclesiae atque opinioni. Neque 
tamen contrarium doctrinae cedi iudi- 
cium comprobatur eorum, qui putent 
omnia singulis civibus, nihil universae 
civitati esse vindicandum. „Aurea me- 
diocritas" est, qua omnis virtus constet, 
— extra citraque eius fines rectum in- 
veniri non polest. Opinio, quam Ec- 
clesia propagat, rectam statuit rationem, 
qua singulorum commoda et cunctorum 
salus secum conferuntur. Haud dubie 
singulis hominibus opus est aliorum 
societate, ut et vivere et augeri et vi- 
vendi usum inslituere possint. Societas 
tamen quaelibet hominum nisi per sin- 
gulos societatis addictos officia sua 
praestare nullo modo potest. Ubique 
nunc aliquantulum de re publica totali 
praedicatur: sine rei publicae usu nihil 
agatur, omnia ad rem publicam defe- 
rantur. Maximi id erroris est. Quomodo 
enim res publica vere totalis sit, omnia 
singulis praebeat, quae ad sanciendas 
atque confirmandas. animas immortales 
attineant. Id argumento est non posse 
a .re publica civibus plures eaeque 
maiores res suppeditari idque in hac 
humana atque caduca vita. Quid si vi- 
tam immortalem, quae in coelis nobis 
est destinata, spectemus? Si quidem 
exstarent omnino totalia, quae dicun- 
tur vitae hominum et rei publicae in- 


stituta — totali re et iure, quae nuncu- 
pari possent, — haud dubie haec insti- 
tuta exercenda essent. Humana enim 


natura tota Ecclesiae debe- 
tur, nam homo quidem Dei opus ap- 

paret, Deo quidem inservit, vitae hu- 
manae destinatur, ut hic nisi Deo illic 
in coelis nisi cum Deo vivat. Principia 
autem et praecepta divina penes solam 
Ecclesiam sunt. Itaque iure quidem ab 
hac Ecclesia divina postulari possit, ut 
praeceptis suis singuli et universi obo- 


ediani: hominum genus enim totum 
Ecclesiae debetur, nam omnes Deo 
debentur. De hac re ne dubitari qui- 


dem potest, si nolumus omnia negare 
omniaque repudiare. 

Novus Praefectus Congregationis San- 
cti Officii electus est. Die sexta Novem- 
bris hoc anno Romae eminentissimus 
Cardinalis Laurenti diem supremum 
obiit, praefectus Congregationis S. Of- 
ficii, septuagesimum septimum annum 
agens. Eo successit Cardinalis Salotti 
a S. S. Patre Pio XI nominatus Novus 
Praefectus ' prope per totam vitam in 
Congregatione S. Officii versatus est. 
Brevi solum tempore officia Secretarii 
Propagandae Fidei praestabat, deinde 
autem ad Collegium S. Officii acceptus 
est, ubi advocati muneribus fungebatur 
in Sectione, cuius proprium est de bea- 
tificandis et canonisandis agere. Tum 
vicarius Promotoris Fidei et postremo 
ipse Promotor creatus est. 

Quid Pius XI de re missionaria dixe- 
rit? Sanctissimus Papa Pius XI de re 
missionaria cum  congregationum of- 
ficiis coniuncta haec docuit; cum soro- 
res quaedam coenobiticae se adirent: 
se ipsum, cum in Polonia moraretur, 
quoddam coenobium invenisse, quod 
nullis fere alumnis renovaretur; itaque 
anlistitibus illius congregationis persua- 
sisse, ut regionem quandam sibi ex- 
quirerent, ubi res missionaria exerceri 
posset; et inventam esse regionem rei 
missionariae diíficillimam. Reapse coe- 
nobia huius ordinis iam multo plures 
alumnos adire coepisse. Tum exposuit 
Papa sanctissimus rem ,missionariam 
in primis iisque summis Ecclesiae of- 
ficiis esse numerandam; etenim Chri- 
sti ipsius opus veram missionem fidei 
et religionis fuisse. Re missionaria ea 
contineri, quae iam fuerint, quae nunc 


fiant et quae futura sint. Fidei propa- 
gationem maximi nunc momenti esse. 
Paratum iam orbem terrarum esse, ut 
religionem Christianam“ acciperet. Id 
vel eo probari posse,quod plures mis- 
sionarios vires deficiant, ut omnes, qui 
se adeant, tutela amplectantur. 


AMERICA 


Excellentissimus Cardinalis, qui ,,Mi- 
sericors" est appellatus, vita decessit. 
Primis diebus mensis Septembris archie- 
piscopus Cardinalis Joseph Hayes, dioe- 
cesi Nev-York praepositus diem supre- 
mum obiit. Itaque cum Sanctissimus 
Pater Pius XI de eius morte certior 
factus esset, summo dolore est affectus, 
quod mortuus Cardinalis ab omnibus 
Ecclesiae principibus vir excellentis- 
simus et maxime strenuus habitus est. 
Omnes quoque eum misericordissimum 
episcopum censebant, quoniam semper 
pauperrimis suae  dioeceos fidelibus 
auxilium ferebat. Tum quoque auctor 
fuit, ut illae notissimae ,,caritatis Socie- 
tates" in urbe Nev-York constituen- 
tur — quaeque ad hunc diem florentis- 
sime vigent. ltaque Curiae Romanae 
antistites vocare illum . (Cardinalem,) 
dum viveret, „Cardinalem  Misericor- 
diae" solebant. 


Archiepiscopus Americae fideles suae 


dicecesis  cohoriatur, ut religionem 
Christianam inter Aethiopes (nigros) 
propagent. Archiepiscopus dioecesi, 


quae Cincinnati appellatur, praepositus 
litteras ad fideles suae dioeceseos mi- 
sit, quibus eos hortaretur, ut inter. Aet- 
hiopes praecepta fidei Christianae pro- 
pagent. Tum quoque exposuit, repu- 
diandam esse eorum opinionem, qui 
putent, nigros Aethiopes inferiores ac 
deteriores homines esse quam omnes 
ceteros et propterea minoris ducendos 
esse. ltaque omnes vere Christiani cat- 
holici Aethiopum animos secundum 
Christi praecepta conformare debent, 
quoniam hoc modo illi miserrimi ,,Ni- 
gri”, qui tot iniurias plurimis annis 
perpetiebantur, remunerabuntur. 
Congressus, qui in America conira 


alcoholismum habitus est. In urbe Det- 
roit sexagesimus septimus congressus 


antialcoholicus celebratus est, qui cura 
„Catholicae Societatis contra Alcoholi- 
smum'" constitutus erat. Cui interfue- 
runt omnium Civitatum Americae Con- 
foederatarum legati. Praeses illius So- 
cietatis iterum revereadissimus Coona- 
han electus est, qui ad salutem socie- 
tatis plurimam operam dedit, Catholica 
Societas — Antialcoholica in Americae 
Septentrionalis Civitatibus anno 1861 
a reverendissimo sacerdote O. Matheu. 
constituta est. 


Quid minister Civitatum  Foederata- 
rum Americae Septentrionalis de religio- 
ne ac fide professus sit. In Wallia, Bri- 
tanniae notissima regione, dies religiosi 
solleniniter celebrati sunt; quibus in- 
terfuit etiam Americae Septentrionalis 
ad Belgarum regem legatus — F. Da- 
vies. Qui vir illustrissimus huius modi 
orationem habuit: ,Religioni homines 
inimici omni modo enituntur, ut funda- 
menta religionis Christianae evertant. 
Pro Christo — auctore religionis vivo 
et vigente sunt, qui cupiant idola a se 
ipsis efficta ponere; sunt etiam, qui 
proclament religionis nostrae dogmata, 
quibus omnis morum philosophia con- 
stat, quaeque ad cultum vitae humanae 
plurimum  profecerant, carere omni 
pondere et momento. Quibus erroribus 
opinionem nostram et fidem opponi- 
mus. Falsa haec certe sunt. Credimus 
enim verum Deum esse, optime tene- 
mus Christi cruciatus irritos nunquam 
fuisse ac fore. ltaque asseveramus rem 
publicam humanis rebus postponi ne- 
que anteponi debere. 


525 viri, qui ed religionem Christia- 
nam aaimos converterunt, uno die sa- 
cramento confirmationis affecti sunt. 
In notissimo oppido Americae Septen- 
trionalis, quod Brooklyn nuncupatur, 
singularis dies festus celebratus est. Nam 
uno die 525 viri, qui fidem Christianam 
professi sunt, in sacramento confirma- 
tionis Spiritum Sanctum acceperunt. 
Cui tam praecipuo festo interfuerunt 
150 sacerdotes atque plurimi fideles. 
In his sacris perpetrandis habuit oratio- 
nem, quae ad hunc diem festum per- 
tinebat, episcopus Hunt, unus episco- 
porum Americae, qui fidem catholicam 

posteriore tempore suae vitae profes- 
sus est. 


Príma peregrinatio religiosa ad san- 
cta Mexici loca ab Americanis facta. 
Ultimis diebus Septembris ex urbe Los 
Angeles Vicario generali comitante ac 
praesidente fideles Americani loca san- 
cia in Mexico sita visitatum ac saluta- 
tum- adierunt. Anno praeterito arcnie- 
piscopus dioecesis Los Angeles praeposi- 
tus, reverendissimus Cantcwoll sollem- 
niter statuam Matris Dei in locis Gua- 
delupe coronavit. Eamque „Reginam 
Americae" appellavit. Quibus diebus 
festis Interfuere plus quam 70 millia 
peregrinatorum religiosorum, inter 
quos plurimi cives exterarum gentium 
videbantur. 


ANGLIA 


Internationalis atheorum congressus, 
qui Londini celebratus est, a catholicis 
condemnatus atque hanc ob causam 
Deus, qui multis conviciis affectus erat, 
a fidelibus precibus placatus ac mitiga- 
tus. est. Mense Septembri Londini con- 
gressus atheorum habitus est. Omnes 
homines totius orbis terrarum quibus- 
dam. religionis praeceptis imbuti istum 
congressum summo odio prosecuti 
suni atque eius modi obscuros coetus 
condemnarunt. Ac primum quidem re- 
pudiaverunt hunc congressum non so- 
lum catholici, sed etiam plurimi pro- 
testantes, iique qui neutrius confessio- 
nis sunt. Quam ob rem Londini taci- 
turna processio istius taeterrimi con- 
gressus condemnandi causa habita est. 
Cui interfuerunt plurimi fideles. Qua 
in processione nulla religiosa signa 
a fidelibus ferebantur neque carmina 
cantabantur. Tum quoque 
Sanctissimo Sacramento participes il- 
lius processionis tris benedicti erant. 
In urbe Australiae, cui nomen est Mel- 
bourne, in aede cathedrali dies reli- 
giosi atque poenitentiae meditationes 
habiti sunt, ut Deus pro plurimis con- 
.viciis in eum ]lactatis mitigaretur pla- 
careturque. Quae omnes preces a sa- 
cerdotibus et fidelibus adhibitae id 

praecipue spectabant, ut athei iique, qui 
huic congressui foverunt, ad veram Dei 
fidem converterentur suosque errores 
abiicerent. Dum autem meditationes 
fiunt, publice dictum est: , Nunquam 
putabamus eiusmodi internationales 
coetus ipso in capite Britannorum 
fieri potuisse, quoniam semper optime 
tenebamus civitatem Dritannorum sem- 
per Deo vero fidelem fore. 


Catholicus congressus „De pace”. 
Aliquot annos abhinc viget constituta 
catholica societas, quae id agit, ut diver- 
sis in civitatibus congressus, in quibus 
de pace agatur, celebrentur. Cui tam 
utilissimae societati praeest episcopus 
suffraganus archidioeceseos Londinensis 
(Westminster) reverendissimus Eduar- 
dus Myers. Atque eius modi congres- 
sibus intersunt tum excellentissimi viri 
clerici cum nobilissimi catholici saecu- 
lares. Postremo huius modi consilium 
habitum est diebus 13-22 Septembribus 
Hagae. 


BELGIUM 


Quod donum S.S. Papa Píus XI a Bel- 
gis qui Actis hodiernis praesunt, accepe- 
rit? S.S. Papae Pio XI paulo ante Bel- 
gorum legati, qui societati scriptorum 
Actis hodiernis studentium praesunt, ab 
lllo amicissime accepti 275 milia fran- 
corum obtulerunt. Pro hoc tam bene- 
fico et benigno dono Sanctissimus Pater 
grates quam maximas egit, tum vero 
omnia fausta laetaque universo Delgo- 
rum populo precatus est. 


GALLIA 


Francogallicus Cardinalis clipeo mili- 
tari ornatus est. Nuperrime in Franco- 
gallia pro singulari fortitudine ac virtu- 
te, quam in acie praestitit, ornatus et 
insignitus est amplissimo clipeo militari 
adiutor tribuni militum  nonagesimae 
quintae legionis copiarum pedestrium 
praefectus, — qui nunc ,maior" dicitur, 
— Piere Paul Marie Gerlier. Qui quidem 
illustrissimus vir nunc Cardinalis et Ar- 
chiepiscopus Lugduni est. Hic animad- 
vertendum est nummo militari in Fran- 
cogallia solum excellentissimos fortissi- 
mosque viros ad hunc diem ornatos 
esse. 


GERMANIA 
Numerus adolescentium, qui siudiis 
theologiae vacant, quotannis crescit. 


In ultimis Statisticae Actis Coloniae in 
lucem prolatis legimus postremo ten- 
pore multo plures adulescentes studiis 
theologiae vacare. ltaque anno 1931 
praeceptis theologiae 34.535  studuisse, 
anno 1932 — 4.864, anno 1933 — 5.116, 
anno 1934 — 5.591, anno autem 1935 
— 5.788. 


Liberi, qui in scholis Publicis Ger- 
maniae discunt, religionem Christianam 
in numero 90% confitentur, In Actis 
Publicis Germanae Statisticae legimus 
omnium liberorum, qui publicas Ger- 
maniae scholas írequentent, 99% reli- 
gionem Christianam confiteri, nume- 
rum autem eorum, qui tantummodo 
Deum esse credant, 0,43% attingere. 


In quibus religionibus magistri Ger- 
maniae versentur. Ex ultimis Statisticae 
Actis Germaniae comperimus 62.368 
magistros catholicam fidem profiteri, 
116.800 protestantes, 2.028 declarasse 
se neutrius religionis studiosos esse, 
tamen Deum solum esse credere. 


Parens episcopi sacerdotium est con- 
secutus. Episcopus Dioecesis  Strass- 
burgensis praepositus X. Ortello patrem 
consecravit. Hic vero episcopi supra 
commemorati pater, quoniam quinque 
annis ante uxorem amissit, tum litteris 
sacris operam navavit et hoc pacto sa- 
cerdos creatus est. Cui tam mirum in 
modum facto sacerdoti et viro annis 
iam provecto munera capellani milita- 
ris in finibus imperii Gallici, qui linea 
Maginota appellantur, commissa sunt. 


HUNGARIA acri 


Quomodo Hungari Sanctum Stepha- 
num coluerint atque honoraverinQt? In 
oppido, quod Szekesfyervar appellatur, 
veterrima sede regum Hungariae, lega- 
torum consilium publicum civitatis prin- 
cipe adm. Horthy praesidente habitum 
est. Quo in concilio senatores id solum 
spectabant, quomodo sanctus Stephanus 
publice honoraretur, qui regni Hunga- 


rorum princeps auctor extitit, quique 
gentem Hungaram ad veram Christi re- 
ligionem adduxit. ltaque illi legati de- 
creverunt, ut dies festus Sancti Stepha- 
ni XX Augusti sollemniter publice ab 
omnibus Hungariae civibus celebraretur. 


Statua Beatissimae Mariae Virginis 
Budapestis exstructa est. Die nativitatis 
Beatissimae Mariae Virginis signum 
Matris Dei detectum ac consecratum 
est in quadam ara Budapestarum. Con- 
silium illius statuae aedificandae a sena- 
tonibus Dudapestarum captum est. 


ITALIA 


Cum de quadam sancta puella bea- 
tificanda ageretur, eiusdem  interfector 
testimonia dedit. S. Officii Congregatio 
rogavit auperrime, ut secundum ritus 
praecepta inquireretur, an Maria Goret- 
ti, puella quidem annorum duodecim 


villula Corinaldo in. ltalia oriunda, bea- 
tificanda esset. Ipsa autem omnium fra- 
irum sororumque suarum maxima natu 
fuit. Itaque dum mater sua domo abes- 
set, sola omnes res domesticas et libe- 
ros natu minores diligentissime curabat. 

Tum quidam  nequissimus et libidini 
deditus homo vim ei inferre cupiebat. 
Virgo fortissima vim istius hominis om- 
ni modo repulit, multa vulnera tulit 
et denique sub scelesti culiro animum 
effudit. Sed in hospitio etiam eum, qui 
se interemit, indixit Deumque oravit, 
ut sui interfector in gratiam Dei rediret. 
Itaque illius parvulae fortissimae vir- 
ginis laus et gloria continuo crescit ac 
dilatatur, sepulcrum eius plurimis flori- 
bus ornatur, quod multi peregrinatores 
religiosi undique adeunt. Cum nuper- 
rime de Maria Goretti bcatificanda 
ageretur, id quod nunquam antea con- 
tigit. Namque illius sanctae virginis in- 
lerfector — post triginta sex annos-vin- 
culis liberatus — apparuit et ante po- 
siulatores Congregationis S. Officii pro- 
fessus est, ubi et quomodo suum male- 
ficium admisisset. lam vero testimo- 
nium, quod iste sceleratus dedit, ad il- 
lam sanctam virginem  beatificandam 
plurimum valebit. 


Signa crucis casiris mílitaribus tradita 
sunt. Archiepiscopus urbis Aquilae in 
ltalia sitae consecravit magistratibus et 
militum praefectis praesentibus 300 sig- 
na Christi crucifixi, quae in castris 
militum collocarentur. Quae quidem 
crucis signa cura et sumptibus mulie- 
rum catholicarum empta sunt. 


Quadringen!i iam anni sunt praeter- 
lapsi, ex quo sanctus Carolus Dorome- 
us natus est. Hoc anno — quadringenti 
iam anni praeterierunt, ex quo sanctus 
Carolus Boromeus natus est. Quam 
ob rem Mediolani celeberrimi dies reli- 
giosi sollemniter celebrati sunt. Prae- 
terea eodem loco in festo Nativitatis D. 
Mariae Virginis congressus catechista- 
rum habitus est. 


Romae novae catecumbae detectae 
sunt. Ad viam Romanam, quae ,,Lati- 
no" dicitur, reliquiae antiquarum cata- 
cumbarum inventae sunt. Quamquam 
haec antiqua monumenta extra fines 


, Civitatis Vaticanae exsisiuat, tamen se- 
cundum pactionem Lateranensem Sedi 
Apostolicae obtingent. 


JUGOSLAVIA 
Scriplura sacra in linguam Tsiganam 

conversa est. Paulo ante in Jugoslavia 
sacra Scriptura in linguam Tsiganam 
conversa est, Cum primum quaedam 
fragmenta translatae illius sacrae Scrip- 
turae Tsiganis perlecta sunt, multi eo- 
rum ita vehementer commoti sunt, ut 
lacrimis contineri non possent alii au- 
tem, cum finis legendi est factus, sal- 
tare gaudio coeperunt. 


LITHUANIA 


Congressus catholicae iuventutis in 
Lithuania. In capite Lithuanorum, quod 


Kowno dicitur, biduo congressus cat- 
holicae iuventutis rusticae, cuius par- 


ticipes societati, quae, , Pavasarininkai" 
appellatur, adscripti sunt, habitus est, 
cui plus quam quadraginta milia iuve- 
num interfuerunt. 


LUSITANIA 


Verum Lusitaniae lumen. Princeps 
ac moderator Lusitanorum uuiversitatis 
studiosorum, qui participes Actionis 
Catholicae sunt, cuidam viro, qui mu- 
neribus scriptoris nuntios varios mit- 
tentis in quadam ephemeride Londini 
fungitur, haec verba fecit: „Ad animos 
nostrorum civium in doctrina Christia- 
na renascendos ac renovandos confert 
et iam contulit haud dubie ille vir, (Sa- 
lasar) nostram civitatem nunc regit, 
quique sanctissimum Eucharistiae Sa- 
cramentum cotidie sumit. 


Lusitaniae naves cum signo crucis 
mari iter facient. Omnes classis Lusita- 
nae naves iussu imperii maritimi signa 
crucis linteis velorum impressa accepe- 
runt. Quae vero crux rubri coloris si- 
milis est ilii cruci, qua media aetate mi- 
lites causae Christianae propugnatores 
usi erant, Acta hodierna commemorant 
cum tali signo» naves illius notissimi 
vectoris et novarum terrarum invento- 
ris Vasco de Gama vectas esse. [taque 
hoc decretum aptissime antiquis maio- 
rum moribus congruit. 


RUSSIA 


Institutio atheica publice a Russiae 
moderatoribus in scholas  inducetur. 
Initio anni futuri 1939 in omnes scho- 
las Sovieticas institutio atheorum neces- 


sario introducetur. Itaque 
plurimi magisiri illius in- 
stitutionis in Publico Lu- 
do educantur, in quo ma- 
gistrorum ingenia secun- 
dum atheorum praecepta 
conformentur. 


227.00 atheí ín Moscuae 
regione inveniuntur. In 
Actis Statisticae allatum 
est Societatem atheorum, qui palam at- 
que per fas et nefas sua praecepta pro- 
pagant, die I. Augusti 1938 in Moscuae 
regione 277 millia participum explevis- 
se, quo in numero 77 millia feminarum 
sunt. 


Interdictum est clero per Russíam 
mígrare. Rempublicam Sovieticam gu- 
bernantes nuperrime edixerunt, ne quis 
sacerdos aut clericus, qui in Orientis 
partes venire vellet, per Sovieticas re- 
glones iter faceret. 


Idem quoque in monachissas et cate- 
chistas valet. Itaque Sovieticae reipubli- 
cae legati iussi sunt nulla itineraria, qua 
ita dicuntur, visa huius generis personis 
tradere. 


Multum  aurí ad rerum eversionem ví 
perficiendam expensum est! Ut in Actis 
Publicis Mensae Nummariae Sovieticae, 
q- v. ,Gosbank", legitur — ad hunc 
diem inde ab anno 1933 ad res universas 
vi evertendas variis in gentibus 3 billlo- 


nes 307 milliones aureorum a regimine 
sovietico expensa sunt. 


Singularís processio cum Sanctissimo 
Sacramento. Olim nonnullis in civita- 
tibus mos erat, ut processionibus viri 
multi equis currentes interessent. Tum 
vero plurimi, homines longo agmine 
cum sacerdote, qui Sanctissimum Sa- 
cramentum ferebat, inter agros, prata 

domosque procedere solebant. 
Primo in ordine signum crucis fereba- 
tur, deinde autem signa religiosa por- 
tabantur. Atque eius gemeris dies festi 
celebrabantur propterea quod homines 
tum Deum implorabant, ut suos agros, 
equos bovesque peste morbisque gravi- 
bus liberaret. ltaque tales processiones 
instituebantur in Francogallia dle festo 
Sancti Eligii, in Belgarum civitate — 
die festi sancti Guidonis, in antiqua 
Austria in Christi Resurrectíone, tum in 
urbe Tivoli — án Italia, in Helvetia mul- 
tisque aliis civitatibus. Hic tam nobilis 
mos usque ad hunc diem permansit in 
Helvetia, ubi quotannis in regione, quae 
Lucerna dicitur, eius modi processiones 
equinae celebrantur. Homines, qui 
eiusmodi processionlbus intersunt, sin- 
gularibus  privilegils afficiuntur, quae 
a Patribus Sanctissimis Benedicto et 
Pio XI anno 1924 decreta sunt. In hac 
imagine videmus: Benedictionem Ssmi 
Sacramenti et fragmentum illius equi- 
nae processionis. 

Ab AÁdministratione 


,Miles Immaculatae" hoc anno tertio quoque mense typis editur. 

oblationem dare queant, „Miles Immaculatae libenter gratis mitte- 
tur; qui autem, quo efficatius evolutionem „Militis Immaculatae" fo- 
veant, plus offerre desiderant, id gratissimo animo acceptum iri, 
sciant. 


,Miles Immaculatae" in divina per Immaculatam Virginem provi- 
dentia futurae evolutionis spem ponit. 

Oramus insuper omnes, qui a „Milite Immaculatae" aliquid boni 
provenire posse sperant, ut inter alios periodicum istud propagent. 

